ऊ एउटा अन्तर्राष्ट्रिय गैरसरकारी संस्थाको ठूलो पदमा कार्यरत थियो । देश–विदेश घुमेको थियो, धेरै भाषाको ज्ञाता पनि थियो । त्यसैले मनग्गे पुस्तकहरू पढेको थियो । उसलाई पढ्नमा सोख पनि थियो । समाजमा भएका गरिबी, अन्याय र विसंगति निर्मूल गर्ने काम उसको संस्थाले गथ्र्यो । त्यो संस्थाका शाखाहरू विश्वका निकै देशमा थिए । विभिन्न गरिब देशका गरिब र पिछडिएका जनताको हितमा काम गरेको भन्दै हरेक वर्ष राष्ट्रिय– अन्तर्राष्ट्रिय पुरस्कार पाइरहन्थ्यो ।
